Tha Dubai, gu ìre mhòr, air fàs gu h-obann ’s gu luath bho fhàs­ach mòr falamh gu bhith air fear de na bailtean eadar-nàis­eanta as ainmeile a th’ ann. Tha Dubai, baile fada mar loidhne chumh­ang a chumas dlùth ri cladaich­ean a’ Chamais Pheirsianaich, ’na phàirt de na h-Eimireidean Aon­aichte Àrabach. ’Na choltas, bhiodh e doirbh baile nas ùire, nas adhartaiche, nas misneachdail a lorg. Sann anns an ailtir­eachd as follaisiche an fhianais.